পা দিয়ে লিখে এইচএসসি পরীক্ষা দিচ্ছেন বিউটি | | সিলনিউজ২৪.কম | সংবাদ অবিরত
মঙ্গলবার, এপ্রিল ৯, ২০১৯ | ৪:৩৫ অপরাহ্ণ
সিলনিউজ অনলাইনঃ বগুড়ায় পা দিয়ে লিখে এইচএসসি পরীক্ষায় অংশ নিয়েছেন শারীরিক প্রতিবন্ধী বিউটি আকতার। তিনি জাহানারা কামরুজ্জামান ডিগ্রি কলেজকেন্দ্রে পরীক্ষা দিচ্ছেন তিনি। বিউটি বগুড়ার জয়পুরহাটের ক্ষেতলাল উপজেলার শিবপুর গ্রামের বর্গাচাষি বায়েজিদ হোসেন ও রহিমা বেগমের মেয়ে। জন্ম থেকে তার দুটি হাত নেই। এ নিয়ে পরিবারের সদস্যরা হতাশ হলেও ছোটবেলা থেকেই লেখাপড়ার প্রতি প্রবল ইচ্ছা ছিল বিউটির।
প্রাথমিক সমাপনী, জুনিয়র সার্টিফিকেট পরীক্ষাতে ভালো ফল করেন তিনি। স্থানীয় একটি স্কুল থেকে বিজ্ঞান বিভাগ থেকে এসএসসি পরীক্ষাতে জিপিএ-৫ পেয়ে উত্তীর্ণ হন। এর পর উচ্চশিক্ষার আশায় দুপচাঁচিয়া মহিলা ডিগ্রি কলেজে ভর্তি হন।
কেন্দ্রে গিয়ে দেখা গেছে, বিউটি আকতার ৯ নম্বর কক্ষে অন্য শিক্ষার্থীদের পাশেই বেঞ্চের ওপর বসে ডান পায়ের আঙুল দিয়ে লিখে পরীক্ষা দিচ্ছেন।
কেন্দ্র সচিব ও জাহানারা কামরুজ্জামান ডিগ্রি কলেজের অধ্যক্ষ আবদুল মজিদ জানান, জন্ম থেকে বিউটি আকতারের দুটি হাত নেই। প্রতিবন্ধী হিসেবে তাকে বাড়তি সময় দিতে চাইলে সে তা গ্রহণ করেননি। সাধারণ শিক্ষার্থীর মতো পরীক্ষা দিচ্ছে। তার হাতের লেখাও সুন্দর।
মহিলা কলেজের অধ্যক্ষ শামসুল হক আকন্দ জানান, বিউটি আকতার খুব মেধাবী ছাত্রী। নিয়মিত ক্লাস করে। ক্লাস পরীক্ষার ফল ছিল সন্তোষজনক।
সুত্রঃ দৈনিক যুগান্তর অনলাইন
পূর্ববর্তী নিউজ দোয়ারাবাজারের সোনাপুরে বজ্রপাতে বারকী শ্রমিকের মৃত্যু
পরবর্তী নিউজ ফেঞ্চুগঞ্জে বজ্রপাতে ৩ জনের মৃত্যু : মরদেহ উদ্ধার